el en en el el el el el el el el el el el el el el en en el el el el el el el el el el el el el el en el el el el el el el el el el el el el el el el el el en el el el el el el el ru el el el el en el fr sv el fr fr el fr de el fr el el el en el el en en el el el el el el en en en en de el en el
Η ομάδα μας έφτασε να προηγηθεί μέχρι και με 40 πόντους διαφορά (44-84), πραγματοποιώντας την καλύτερη της φετινή εμφάνιση, συνδυάζοντας ουσία και θέαμα με άφθονα καρφώματα και τρίποντα απέναντι σε έναν αντίπαλο που περιορίστηκε σε ρόλο… θεατή.
Οι παίκτες του Νίκου Καραγιάννη μπήκαν με άγριες διαθέσεις από το ξεκίνημα και με ένα σερί 12-0 προηγήθηκαν με 12-2, μη αφήνοντας κανένα περιθώριο αντίδρασης στους γηπεδούχους.
Στο τέλος του ημιχρόνου η διαφορά είχε ανέβει ήδη στους 20 πόντους (45-25)  και συνέχισε να αυξάνεται σαν σε γεωμετρική πρόοδο για να φτάσει εώς και το +40 (84-44) πριν το τελικό 96-59.
Πρώτος σκόρερ, από ένα σύνολο που δεν είχε υστερήσαντες, ο… καυτός Γιώργος Αγγέλου με 22 πόντους και 6/7 τρίποντα, ο άχαστος Γάιος Σκορδίλης είχε 12 πόντους (6/6σουτ), ενώ διψήφιο αριθμό έγραψαν και οι Μαγκουνής (11π.) και Δημητριάδης (10π.).
Ο ΓΣΠ συνεχίζει να απολαμβάνει τη μοναξιά της κορυφής έχοντας το απόλυτο των νικών, μετά το πέρας οκτώ αγωνιστικών και πλέον στρέφει το βλέμμα του στην αναμέτρηση που ακολουθεί (9/12, 17.οο) με το Παπάγου στο κλειστό του Περιστερίου!
Δεκάλεπτα: 6-16, 25-45, 39-67, 59-96
Δούκας (Γιαννόπουλος): Τόζιος 8, Παναγιωταράς, Ψαρράς 2, Τσουργιάννης, Ιωάννου 10, Τσιότρας 1, Κουπίδης 4(1), Μαστόρος, Κουκουλάς 10, Ντιφαντής 2, Κυρίτσης 19, Σακελλαρίου 3(1).
ΓΣ Περιστερίου (Καραγιάννης): Κλαρκ 9(1τριπ., 4ασ,), Παππάς 8, Μαγκουνής 11(1), Πολυτάρχου 4, Αγγέλου 22(6/7τριπ.), Μάντζαρης 7(1), Σκορδίλης 12(6/6διπ.), Σιγκούνας, Σίμτσακ 6, Δημητριάδης 10(1), Δομπρογιάννης,  Κωνσταντακόπουλος 7(5ασ), Κάδρας.
Φοβερή ήταν για μια ακόμη φορά, σε εκτός έδρας αγώνα, η παρουσία των φιλάθλων του Περιστερίου που έκαναν τους παίκτες του Νίκου Καραγιάννη να αισθάνονται σαν στο σπίτι τους.
Η διοίκηση του Γυμναστικού Συλλόγου Περιστερίου το τεχνικό τιμ και οι παίκτες αισθάνονται την ανάγκη να τους πουν ένα μεγάλο ευχαριστώ για την στήριξη τους, ανανεώνοντας το ραντεβού για το ερχόμενο Σάββατο (9/12)!
Σκορπάει “τρόμο” ο ΓΣΠ, 75-62 το Ψυχικό και… 17/17 (video) Μοναδικό ρεκόρ (20-0) ο ΓΣΠ, που έγραψε ιστορία! (video) Ο ΓΣΠ έκανε το 2/2 μπροστά στον κόσμο του! (vid) Ασταμάτητος ο ΓΣΠ… παρέσυρε και τον Ερμή Αγιάς (video) Ο ΓΣΠ έκανε το 2/2 μπροστά στον κόσμο του! (vid) Ασταμάτητος ο ΓΣΠ… παρέσυρε και τον Ερμή Αγιάς (video)